CELEX: 52020PC0471
Language: et
Date: 2020-08-24
Title: Ettepanek: NÕUKOGU RAKENDUSOTSUS, millega antakse Belgiale nõukogu määruse (EL) 2020/672 alusel ajutist toetust töötuseriski leevendamiseks COVID-19 puhanguga kaasnenud eriolukorras

EUROOPA KOMISJON
            Brüssel,24.8.2020
            COM(2020) 471 final
            2020/0225(NLE)
            Ettepanek:
            NÕUKOGU RAKENDUSOTSUS,
            millega antakse Belgiale nõukogu määruse (EL) 2020/672 alusel ajutist toetust töötuseriski leevendamiseks COVID-19 puhanguga kaasnenud eriolukorras
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu määruses 2020/672 (edaspidi „TERA määrus“) on sätestatud õigusraamistik liidu finantsabi andmiseks liikmesriikidele, kus on COVID-19 puhangu tõttu tõsised majandushäired või suur oht nende tekkeks. TERA määruse alusel antav toetus on mõeldud selleks, et rahastada eelkõige lühendatud tööaja kavasid või muid samalaadseid meetmeid, mille eesmärk on kaitsta töötajaid ja füüsilisest isikust ettevõtjaid ning seega vähendada töötust ja sissetulekute kaotust, samuti selleks, et rahastada mõnda eelkõige töökohal kohaldatavat tervisemeedet.
            
            
               Belgia taotles 7. augustil 2020 TERA määruse alusel liidu finantsabi. Vastavalt TERA määruse artikli 6 lõikele 2 konsulteeris komisjon Belgia ametiasutustega, et veenduda, kas COVID-19 pandeemia tõttu on järsult ja oluliselt suurenenud tegelikud ja kavandatud kulutused, mis on otseselt seotud ajutise töötuse kavaga, COVID-19 ajal kehtiva füüsilisest isikust ettevõtjate asendussissetulekuga, COVID-19 ajal kehtiva lapsehoolduspuhkusega, hulga piirkondlike sissetulekutoetuse kavadega ning piirkondlike tervisemeetmetega. Täpsemalt puudutavad need meetmed järgmist:
            
            
               (1)ajutise töötuse kava (chômage temporaire / tijdelijke werkloosheid), mille alusel makstakse hüvitist töötajatele, kelle töö on vähenenud või peatatud töökoormuse vähenemise või valitsuse kehtestatud suhtlemisdistantsi hoidmise meetmete tõttu. Ajutise töötuse kava kehtis enne COVID-19 pandeemiat, kuid kavale juurdepääsu nõudeid on COVID-19 tõttu kohandatud ja taotluste esitamise korda on veelgi lihtsustatud. Samuti on ajutise töötuse hüvitist suurendatud 65 %-lt 70 %-ni keskmisest päevapalgast (ülemmäär (bruto) 2 754,76 eurot kuus). Lisaks sellele on kehtestatud toetus 5,36 eurot päevas;
            
            
               (2)füüsilisest isikust ettevõtjate olemasolev asendussissetulek ehk õigus hüvitisele (Droit passerelle / Overbruggingsrecht), mida on laiendatud COVID-19 ajal kehtiva õigusega hüvitisele. See on hüvitis, mida antakse juhul, kui valitsuse kehtestatud suhtlemisdistantsi hoidmise meetmed põhjustavad füüsilisest isikust ettevõtja tegevuse täieliku või osalise katkemise või tegevuse vähemalt seitsme järjestikuse kalendripäeva pikkuse vabatahtliku katkestamise kuu jooksul. Alates 2020. aasta juunist on see hüvitis suunatud füüsilisest isikust ettevõtjatele, kes on oma tegevust uuesti alustanud, kuid kelle käive on võrreldes 2019. aastaga siiski vähenenud. Füüsilisest isikust ettevõtjad, kes ei saa veel oma tegevust uuesti alustada, võivad siiski hüvitist saada, kuid peavad tõendama, et tegevuse uuesti alustamist takistavad COVID-19 piirangud. 
            
            
               (3)COVID-19 ajal kehtiv lapsehoolduspuhkus on spetsiaalne lapsehoolduspuhkus, mis ei mõjuta õigust tavapärasele lapsehoolduspuhkusele ja võimaldab vanematel võtta lisapuhkust, et hoolitseda oma laste eest 2020. aasta maist septembrini, saades suuremat toetust kui tavapärase lapsehoolduspuhkuse korral; 
            
            
               (4)hulk piirkondlikke kavu, millega antakse sissetulekutoetust füüsilisest isikust ettevõtjatele, ühe osanikuga äriühingutele ja muud liiki töötajatele, kes ei vasta muud liiki sissetulekutoetuse saamise tingimustele. Eelkõige pealinna Brüsseli piirkonnas äriühingutele ja ettevõtjatele makstavad hüvitised, Flandrias makstavad hüvitised tegevuse häirituse eest, muud hüvitised ja toetused ning Valloonias ettevõtete sulgemise eest makstavad hüvitised pakuvad üldist ühekordset toetust äriühingutele ja füüsilisest isikust ettevõtjatele, kes on pidanud oma tegevuse COVID-19 tõttu lõpetama või kelle käive on märkimisväärselt vähenenud. Muud meetmed (hüvitis lühiajalises töösuhtes olevatele töötajatele pealinna Brüsseli piirkonnas, toetus lasteaedadele ja toetus kultuurivaldkonnas tegutsejatele prantsuskeelses kogukonnas, koolitustegevus Valloonias ning toetus kultuurivaldkonnas tegutsejatele, füüsilisest isikust ettevõtjatele ja turismiettevõtjatele saksakeelses kogukonnas) on suunatud konkreetsete sektorite (kultuuri- ja hooldussektor, koolitustegevus) füüsilisest isikust ettevõtjatele ja töötajatele, kellel puudub juurdepääs ajutise töötuse kavale;
            
            
               (5)saksakeelses kogukonnas võetavad tervisemeetmed, mis hõlmavad hügieenikoolitust, kaitsevahendite pakkumist hoolekandeasutustele, haiglatele ja meditsiiniteenuste osutajatele ning teabekampaaniaid.
            
            
               Belgia esitas komisjonile asjakohase teabe. 
            
            
               Kättesaadavaid tõendeid arvesse võttes komisjon nõukogule ettepaneku võtta vastu rakendusotsus, millega antakse Belgiale TERA määruse alusel finantsabi eespool nimetatud meetmete rakendamise toetamiseks.
            
            
               •Kooskõla poliitikavaldkonnas praegu kehtivate õigusnormidega
            
            
               
                  Käesolev ettepanek on täielikult kooskõlas nõukogu määrusega 2020/672, mille alusel see on tehtud.
               
               
                  Ettepanek täiendab teist liidu õigusakti, mille alusel toetatakse liikmesriike hädaolukordades, nimelt nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta (edaspidi „määrus (EÜ) nr 2012/2002“). 30. märtsil võeti vastu Euroopa Parlamendi ja nõukogu määrus (EL) 2020/461, millega muudetakse nimetatud õigusakti, laiendades selle kohaldamisala ka ulatuslikele rahvatervise hädaolukordadele ja määrates kindlaks konkreetsed rahastamiskõlblikud meetmed. 
               
            
            
               •Kooskõla muude liidu tegevuspõhimõtetega
            
            
               
                  Ettepanek on üks paljudest meetmetest, mis on välja töötatud praegusele COVID-19 pandeemiale reageerimiseks (näiteks koroonaviirusele reageerimise investeerimisalgatus), ning see täiendab muid tööhõivet toetavaid vahendeid, nagu Euroopa Sotsiaalfond ja Euroopa Strateegiliste Investeeringute Fond (EFSI) / InvestEU fond. Praeguse COVID-19 puhangu ajal liikmesriikide toetamiseks laenude võtmist ja andmist käsitlev ettepanek toimib eelkõige teise kaitseliinina, mille kaudu rahastatakse lühendatud tööaja kavasid ja samalaadseid meetmeid, aidates säilitada töökohti ning kaitstes seega töötajaid ja füüsilisest isikust ettevõtjaid töötuks jäämise eest. 
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
         
         
            
               
                  Käesoleva ettepaneku õiguslik alus on nõukogu määrus 2020/672.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ettepanek on vastus liikmesriigi taotlusele ja sellega näidatakse Euroopa solidaarsust, andes COVID-19 puhangust mõjutatud liikmesriigile ajutiste laenudena liidu finantsabi. Sellise finantsabiga toetatakse teisese kaitsemeetmena ajutiselt avaliku sektori kulutuste suurendamist seoses lühendatud tööaja kavade ja muude samalaadsete meetmetega, et aidata riigil kaitsta töökohti ning seega kaitsta töötajaid ja füüsilisest isikust ettevõtjaid töötuseriski ja sissetuleku kaotuse eest.
               
               
                  Toetus aitab kriisist mõjutatud inimesi ning leevendab praeguse COVID-19 kriisi otsest ühiskondlikku ja majanduslikku mõju. 
               
            
            
               •Proportsionaalsus
            
            
               
                  Ettepanek on proportsionaalsuse põhimõttega kooskõlas. See ei lähe kaugemale sellest, mis on vajalik ettepaneku eesmärkide saavutamiseks. 
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               
                  Kuna ettepanek tuli koostada kiiresti, et nõukogu saaks selle õigel ajal vastu võtta, ei olnud võimalik sidusrühmadega konsulteerida.
               
            
            
               •Mõjuhinnang
            
            
               
                  Kuna ettepanek on kiireloomuline, siis mõju ei hinnatud.
               
            
            
               4.MÕJU EELARVELE
            
            
               
                  Komisjonil peaks olema õigus võtta finantsturgudelt laenu, et laenata seda edasi liikmesriigile, kes taotleb finantsabi TERA rahastamisvahendist. 
               
            
            
               Lisaks liikmesriikide garantiidele hõlmab raamistik muid kaitsemeetmeid, et tagada kava rahaline usaldusväärsus:
            
            
               ·range ja konservatiivne finantsjuhtimine;
            
            
               ·sellise laenuportfelli loomine, mis piirab kontsentratsiooniriski, iga-aastast riskipositsiooni ja ülemäärast riskipositsiooni üksikute liikmesriikide suhtes, tagades samal ajal piisavad vahendid kõige enam abi vajavatele liikmesriikidele; ning
            
            
               ·võla pikendamise võimalused.
            
            
               2020/0225 (NLE)
            
            
               Ettepanek:
            
            
               NÕUKOGU RAKENDUSOTSUS,
            
         
         
            
               millega antakse Belgiale nõukogu määruse (EL) 2020/672 alusel ajutist toetust töötuseriski leevendamiseks COVID-19 puhanguga kaasnenud eriolukorras
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 19. mai 2020. aasta määrust (EL) 2020/672, millega luuakse COVID-19 puhanguga kaasnenud eriolukorras töötuseriski leevendamiseks pakutava ajutise toetuse Euroopa rahastu (TERA),
                  1
                eriti selle artikli 6 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Belgia taotles 7. augustil 2020 liidult finantsabi eesmärgiga täiendada riiklikke meetmeid, millega leevendatakse COVID-19 puhangu mõju ja selle sotsiaal-majanduslikke tagajärgi töötajate jaoks. 
            
            
               (2)COVID-19 puhang ja erakorralised meetmed, mida Belgia on võtnud puhangu ohjeldamiseks ning selle sotsiaal-majanduslike ja tervisega seotud tagajärgede leevendamiseks, mõjuvad eeldatavasti rängalt riigi rahandusele. Komisjoni 2020. aasta kevadprognoosi kohaselt oleks Belgia valitsemissektori eelarvepuudujääk ja võlg 2020. aasta lõpuks eeldatavasti olnud vastavalt 8,9 % ja 113,8 % sisemajanduse koguproduktist (SKP). Komisjoni 2020. aasta suve vaheprognoosi kohaselt väheneb Belgia SKP 2020. aastal 8,8 %. 
            
            
               (3)COVID-19 puhang on halvanud olulise osa Belgia tööjõust. See on kaasa toonud Belgia avaliku sektori kulutuste järsu ja olulise suurenemise seoses ajutise töötuse kavaga (chômage temporaire / tijdelijke werkloosheid), COVID-19 ajal kehtiva füüsilisest isikust ettevõtjate asendussissetulekuga (õigus hüvitisele COVID-19 ajal), COVID-19 ajal kehtiva lapsehoolduspuhkusega ning hulga piirkondlike sissetulekutoetuse kavadega ja rahvatervise meetmete toetamisega, nagu on kirjeldatud põhjendustes 4–8. 
            
            
               (4)Belgia 7. augusti 2020. aasta taotluses osutatud õigusaktiga „Arrêté royal du 30 mars 2020“
                  2
                on COVID-19 tõttu kohandatud ajutise töötuse kava (chômage temporaire / tijdelijke werkloosheid), millega nähakse ette hüvitis töötajatele, kelle töö on vähenenud või peatatud töökoormuse vähenemise või valitsuse kehtestatud suhtlemisdistantsi hoidmise meetmete tõttu. Ajutise töötuse kava kehtis enne COVID-19 pandeemiat, kuid kavale juurdepääsu nõudeid on COVID-19 tõttu kohandatud ja taotluste esitamise korda on veelgi lihtsustatud. Samuti on ajutise töötuse hüvitist suurendatud 65 %-lt 70 %-ni keskmisest päevapalgast (ülemmäär (bruto) 2 754,76 eurot kuus). Lisaks sellele on kehtestatud toetus 5,36 eurot päevas.
            
            
               (5)Belgia 7. augusti 2020. aasta taotluses osutatud seadusega „Loi du 23 mars 2020“
                  3
                on laiendatud füüsilisest isikust ettevõtjate olemasolevat asendussissetulekut ehk õigust hüvitisele (Droit passerelle / Overbruggingsrecht), kehtestades COVID-19 ajal kehtiva õiguse hüvitisele. See on hüvitis, mida antakse juhul, kui valitsuse kehtestatud suhtlemisdistantsi hoidmise meetmed põhjustavad füüsilisest isikust ettevõtja tegevuse täieliku või osalise katkemise või tegevuse vähemalt seitsme järjestikuse kalendripäeva pikkuse vabatahtliku katkestamise kuu jooksul. Alates 2020. aasta juunist on see hüvitis suunatud füüsilisest isikust ettevõtjatele, kes on oma tegevust uuesti alustanud, kuid kelle käive on võrreldes 2019. aastaga siiski vähenenud. Füüsilisest isikust ettevõtjad, kes ei saa veel oma tegevust uuesti alustada, võivad siiski hüvitist saada, kuid peavad tõendama, et tegevuse uuesti alustamist takistavad COVID-19 piirangud. 
            
            
               (6)Belgia 7. augusti 2020. aasta taotluses viidatud õigusaktiga „Arrêté royal du 13 mai 2020 n° 23“
                  4
                on kehtestatud COVID-19 ajal kehtiv lapsehoolduspuhkus, mis ei mõjuta õigust tavapärasele lapsehoolduspuhkusele ja võimaldab vanematel võtta lisapuhkust, et hoolitseda oma laste eest 2020. aasta maist septembrini, saades suuremat toetust kui tavapärase lapsehoolduspuhkuse korral. COVID-19 ajal kehtivat lapsehoolduspuhkust võib pidada samalaadseks meetmeks määruses (EL) 2020/672 osutatud lühendatud tööaja kavadega, kuna see võimaldab töötajatel saada sissetulekutoetust ja aitab säilitada tööhõivet, hoides ära olukorra, kus vanemad peavad töösuhte lõpetama, et hoolitseda oma laste eest ajal, mil koolid on suletud.
            
            
               (7)Tuginedes Belgia 7. augusti 2020. aasta taotluses osutatud dokumentidele „Arrêté du Gouvernement de la Région de Bruxelles-Capitale de pouvoirs spéciaux n° 2020/019“,
                  5
                „Arrêté du Gouvernement de la Région de Bruxelles-Capitale de pouvoirs spéciaux n° 2020/030“,
                  6
                „Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020“,
                  7
                „Besluit van de Vlaamse Regering van 20 maart 2020“,
                  8
                „Besluit van de Vlaamse Regering van 10 april 2020“,
                  9
                „Besluit van de Vlaamse Regering van 12 juni 2020“,
                  10
                „Arrêté du Gouvernement de la Communauté française de pouvoirs spéciaux n° 4 du 23 avril 2020“,
                  11
                „Arrêté du Gouvernement de la Communauté française du 7 avril 2020“,
                  12
                „Arrêté ministériel portant exécution de l'arrêté du Gouvernement wallon du 20 mars 2020“,
                  13
                „Arrêté du Gouvernement wallon du 19 juin“,
                  14
                „Parlament der Deutschsprachigen Gemeinschaft, Corona-Krisendekret I vom 6. April 2020“ ja „Parlament der Deutschsprachigen Gemeinschaft, Corona-Krisendekret III vom 20. Juli 2020“, on Belgia ametiasutused kehtestanud hulga piirkondlikke kavu, mille alusel antakse sissetulekutoetust füüsilisest isikust ettevõtjatele, ühe osanikuga äriühingutele ja muud liiki töötajatele, kes ei vasta muud liiki sissetulekutoetuse saamise tingimustele. Eelkõige pealinna Brüsseli piirkonnas äriühingutele ja ettevõtjatele makstavad hüvitised, Flandrias makstavad hüvitised tegevuse häirituse eest, muud hüvitised ja toetused ning Valloonias ettevõtete sulgemise eest makstavad hüvitised pakuvad üldist ühekordset toetust äriühingutele ja füüsilisest isikust ettevõtjatele, kes on pidanud oma tegevuse COVID-19 tõttu lõpetama või kelle käive on märkimisväärselt vähenenud. Kui meetmed on suunatud suuremale hulgale toetusesaajatele, on taotletud üksnes summasid, mis on vajalikud füüsilisest isikust ettevõtjate ja ühe osanikuga äriühingute toetamiseks tehtavate kulutuste katmiseks. Muud meetmed (hüvitis lühiajalises töösuhtes olevatele töötajatele pealinna Brüsseli piirkonnas, toetus lasteaedadele ja toetus kultuurivaldkonnas tegutsejatele prantsuskeelses kogukonnas, koolitustegevus Valloonias ning toetus kultuurivaldkonnas tegutsejatele, füüsilisest isikust ettevõtjatele ja turismiettevõtjatele saksakeelses kogukonnas) on suunatud konkreetsete sektorite (kultuuri- ja hooldussektor, koolitustegevus) füüsilisest isikust ettevõtjatele ja töötajatele, kellel puudub juurdepääs ajutise töötuse kavale. Kuna saksakeelse kogukonna kultuurivaldkonnas tegutsejate ja füüsilisest isikust ettevõtjate toetamiseks antakse laene, mida saab konverteerida toetuseks, tuleks avaliku sektori kulutuste nõudest lähtuvalt määruse (EL) 2020/672 alusel toetada ainult nende kulutuste kandmist, mis on seotud toetuseks konverteeritavate laenudega.
            
            
               (8)Belgia 7. augusti 2020. aasta taotluses osutatud õigusaktiga „Parlament der Deutschsprachigen Gemeinschaft, Corona-Krisendekret I vom 6. April 2020“
                  15
                on saksakeelses kogukonnas kehtestatud tervisemeetmed, mis hõlmavad hügieenikoolitust, kaitsevahendite pakkumist hoolekandeasutustele, haiglatele ja meditsiiniteenuste osutajatele ning teabekampaaniaid.
            
            
               (9)Belgia vastab finantsabi taotlemise tingimustele, mis on sätestatud määruse (EL) 2020/672 artiklis 3. Belgia on esitanud komisjonile asjakohased tõendid selle kohta, et tegelikud ja kavandatud avaliku sektori kulutused on alates 1. veebruarist 2020 suurenenud 7 766 380 000 euro võrra riiklike meetmete tõttu, mis on võetud COVID-19 puhangu sotsiaal-majandusliku mõju leevendamiseks. See on järsk ja oluline kasv, sest nii uued meetmed kui ka olemasolevate meetmete laiendamine hõlmab märkimisväärset osa Belgia ettevõtjatest ja tööjõust. 
            
            
               (10)Komisjon on vastavalt määruse (EL) 2020/672 artiklile 6 konsulteerinud Belgiaga ja veendunud, et avaliku sektori tegelikud ja kavandatud kulutused on järsult ja oluliselt suurenenud otseselt seoses COVID-19 puhangu tõttu rakendatud lühendatud tööaja kavade ja muude samalaadsete meetmete ning asjakohaste tervisemeetmetega, millele 7. augusti 2020. aasta taotluses osutati. 
            
            
               (11)Seetõttu tuleks anda finantsabi, et aidata Belgial tegeleda COVID-19 puhangust põhjustatud tõsiste majandushäirete sotsiaal-majanduslike tagajärgedega.
            
            
               (12)Käesolev otsus ei tohiks piirata ühegi sellise menetluse tulemust, mis võidakse algatada seoses siseturu toimimise moonutamisega, eelkõige ELi toimimise lepingu artiklite 107 ja 108 alusel. See ei vabasta liikmesriike ELi toimimise lepingu artikli 108 kohasest kohustusest teavitada komisjoni võimalikest riigiabi juhtudest.
            
            
               (13)Belgia peaks komisjoni korrapäraselt teavitama kavandatud avaliku sektori kulutuste tegemisest, et komisjon saaks hinnata, millises ulatuses on Belgia neid kulutusi teinud.
            
            
               (14)Finantsabi andmise otsuse tegemisel on arvesse võetud Belgia olemasolevaid ja eeldatavaid vajadusi ning määruse (EL) 2020/672 kohaseid finantsabi taotlusi, mille teised liikmesriigid on juba esitanud või kavatsevad esitada, kohaldades sealjuures ka võrdse kohtlemise, solidaarsuse, proportsionaalsuse ja läbipaistvuse põhimõtteid,
            
         
         
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Belgia vastab määruse (EL) 2020/672 artiklis 3 sätestatud tingimustele. 
            
            
               Artikkel 2
            
            
               1.Liit annab Belgiale laenu kuni 7 766 380 000 eurot. Laenu maksimaalne keskmine tagasimaksetähtaeg on 15 aastat.
            
            
               2.Käesoleva otsuse alusel antav finantsabi on kättesaadav 18 kuu jooksul alates otsuse jõustumise kuupäevale järgnevast päevast. 
            
            
               3.Komisjon teeb liidu finantsabi Belgiale kättesaadavaks kuni kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhu määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega. 
            
            
               4.Esimene osamakse tehakse määruse (EL) 2020/672 artikli 8 lõikes 2 sätestatud laenulepingu jõustumisel.
            
            
               5.Belgia tasub iga osamakse eest määruse (EL) 2020/672 artiklis 4 osutatud liidu rahastamiskulud ning kõik sellest rahastamisest tulenevad muud tasud, kulud ja väljaminekud, mis liidul tekivad. 
            
            
               6.Osamaksete suuruse ja väljamaksmise ning osade suuruse otsustab komisjon. 
            
            
               Artikkel 3 
            
            
               Belgia võib rahastada järgmisi meetmeid:
            
            
               a) ajutise töötuse kava, (chômage temporaire / tijdelijke werkloosheid), mis on ette nähtud õigusaktis „Arrêté royal du 30 mars 2020“;
            
            
               b) COVID-19 ajal kehtiv füüsilisest isikust ettevõtjate asendussissetulek (õigus hüvitisele kriisi ajal), mis on ette nähtud seaduses „Loi du 23 mars 2020“; 
            
            
               c) COVID-19 ajal kehtiv lapsehoolduspuhkus, mis on ette nähtud õigusaktis „Arrêté royal du 13 mai 2020 n° 23“; 
            
            
               d) järgmised piirkondlikud sissetulekutoetuse kavad: 
            
            
               i)pealinna Brüsseli piirkonnas:
            
            
               –äriühingutele makstav hüvitis, mis on ette nähtud õigusaktis „Arrêté du Gouvernement de la Région de Bruxelles-Capitale de pouvoirs spéciaux n° 2020/019“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               –ettevõtjatele makstav hüvitis, mis on ette nähtud õigusaktis „Arrêté du Gouvernement de la Région de Bruxelles-Capitale de pouvoirs spéciaux n° 2020/030“; meedet kohaldatakse üksnes osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               –lühiajalises töösuhtes olevatele töötajatele makstav hüvitis, mis on ette nähtud dokumendi „Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020“ punktis 23; 
            
         
         
            
               ii)Flandria piirkonnas:
            
            
               –tegevuse häirituse eest makstav hüvitis, mis on ette nähtud õigusaktis „Besluit van de Vlaamse Regering van 20 maart 2020“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               –hüvitis, mis on ette nähtud õigusaktis „Besluit van de Vlaamse Regering van 10 april 2020“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               –toetus, mis on ette nähtud õigusaktis „Besluit van de Vlaamse Regering van 12 juni 2020“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               iii)prantsuskeelses kogukonnas:
            
            
               –kultuurivaldkonnas tegutsejate toetus, mis on ette nähtud õigusaktis „Arrêté du Gouvernement de la Communauté française de pouvoirs spéciaux n° 4 du 23 avril 2020“;
            
            
               –lasteaedade toetus, mis on ette nähtud õigusaktis „Arrêté du Gouvernement de la Communauté française du 7 avril 2020“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               iv)Valloonia piirkonnas:
            
            
               –ettevõtete sulgemise eest makstav hüvitis, mis on ette nähtud õigusaktis „Arrêté ministériel portant exécution de l'arrêté du Gouvernement wallon du 20 mars 2020“; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               –koolitustegevus, mis on ette nähtud õigusaktis „Arrêté du Gouvernement wallon du 19 juin“;
            
            
               v)saksakeelses kogukonnas:
            
            
               –kultuurivaldkonnas tegutsejate ja füüsilisest isikust ettevõtjate toetus, mis on ette nähtud õigusakti „Parlament der Deutschsprachigen Gemeinschaft, Corona-Krisendekret I vom 6. April 2020“ artiklis 7; meedet kohaldatakse osas, mis puudutab toetusteks konverteeritavate laenudega seotud kulutusi; 
            
            
               –turismiettevõtjate toetus, mis on ette nähtud õigusakti „Parlament der Deutschsprachigen Gemeinschaft, Corona-Krisendekret III vom 20. Juli 2020“ artiklis 4; meedet kohaldatakse osas, mis puudutab füüsilisest isikust ettevõtjate ja ühe osanikuga äriühingute toetamiseks tehtavaid kulutusi; 
            
            
               e) saksakeelses kogukonnas võetavad tervisemeetmed, mis on ette nähtud õigusakti „Parlament der Deutschsprachigen Gemeinschaft, Corona-Krisendekret I vom 6. April 2020“ artiklis 7.
            
            
               Artikkel 4
            
            
               Belgia teavitab komisjoni kavandatud avaliku sektori kulutuste tegemisest hiljemalt [KUUPÄEV: kuus kuud pärast käesoleva otsuse avaldamise kuupäeva] ja seejärel iga kuue kuu järel, kuni kavandatud avaliku sektori kulutused on täielikult tehtud.
            
            
               Artikkel 5
            
            
               Käesolev otsus on adresseeritud Belgia Kuningriigile.
            
            
               Artikkel 6
            
            
               Käesolev otsus avaldatakse Euroopa Liidu Teatajas. 
            
         
         
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 159, 20.5.2020, lk 1.
               
               
                  
                     (2)
                  
                        „Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté“.
               
               
                  
                     (3)
                  
                        „Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants“.
               
               
                  
                     (4)
                  
                        „Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona“.
               
               
                  
                     (5)
                  
                        „Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus“.
               
               
                  
                     (6)
                  
                        „Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l’aide aux entreprises qui subissent une baisse d’activité en raison de la crise sanitaire du COVID−19“.
               
               
                  
                     (7)
                  
                        „Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d’urgence au secteur créatif et culturel bruxellois suite à la crise COVID-19“.
               
               
                  
                     (8)
                  
                        „Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus“.
               
               
                  
                     (9)
                  
                        „Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus“.
               
               
                  
                     (10)
                  
                        „Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus“.
               
               
                  
                     (11)
                  
                        „Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19“.
               
               
                  
                     (12)
                  
                        „Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19“.
               
               
                  
                     (13)
                  
                        „Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 and Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19“.
               
               
                  
                     (14)
                  
                        „Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME“.
               
               
                  
                     (15)
                  
                        „Parlament der Deutschsprachigen Gemeinschaft, Corona-Krisendekret I vom 6. April 2020“.